Dasmat e Shtëpisë së Bardhë
Vajza e presidentit martohet këtë javë -Një krahasim mes dasmës së Xhena Bush me disa të tjera të fëmijëve të presidentëve amerikanë
. Zonja e Parë Laura Bush e ka cilësuar dasmën që po afrohet të vajzës së saj Jenna si një mbrëmje të vogël dhe private. 200 miq do të marrin pjesë në ceremoninë që do të mbahet në fermën e presidentit Bush në Crawford të Texasit. Kjo dasëm do të jetë shumë ndryshe nga dasma e vajzës së presidentit Nixon, Tricia në vitin 1971. . Historiania e Universitetit Ohio, Katherine Jellison është autorja e librit It’s Our Day: America’s Love Affair With the White Wedding – Është Dita Jonë: Dashuria e Amerikës për Dasmat e Shtëpisë së Bardhë. Ajo thotë se martesa e Tricias u zhvillua në kopshtin piktoresk me trëndafila të Shtëpisë së Bardhë. Nusja doli në faqet e para të revistave amerikane dhe ceremonia me 400 mysafirë, u transmetua drejtëpërsëdrejti nga televizioni kombëtar. Ngjarja u përdor gjithashtu nga presidenti Nixon si një avantazh politik meqë ai po bënte fushatë për t’u rizgjedhur. Meqë presidenti Bush nuk po bën fushatë për t’u rizgjidhur, nuk ka nevojë për atë lloj vëmendje të medias. Por historiani Doug Wead, autori i librit Fëmijët e të Gjithë Presidentëve, thekson se komandanti i tanishëm i trupave të armatosura ka respektuar gjithmonë privatësinë e vajzave të tij. 22 fëmijë presidentësh janë martuar ndërsa baballarët kanë qënë në detyrë. Historiani Wead thotë se shumica e këtyre dasmave ishin ngjarje të mëdha.Vajza e presidentit Teddy Roosevelt, Alice pati një nga dasmat më të mëdha në vitin 1906, kur u martua në Shtëpinë e Bardhë me Kryetarin e atëhershëm të Dhomës së Përfaqësuesve Nicholas Longworth. Media amerikane dhe publiku u tërhoqën shumë pas dasmës. Në kontrast, autorja Katherine Jellison thotë se shumë amerikanë as që nuk e dinë se Jenna Bush martohet këtë muaj. Jenna Bush tha se zgjodhi Texasis për dasmën pasi aty është shtëpia e saj. Ajo nuk është e vetmja që ka zgjedhur një dasmë private. Disa fëmijë presidentësh e kanë bërë një zgjedhje të tillë, përfshi hallën e Jennas. Dorothy Bush, motra e presidentit të tanishëm, u martua në pikën e pushimit presidencial në Camp David në vitin 1992, ndërsa presidenti i parë Bush ishte ende në post. //rd//